Aleksandra Čaka iela (Rīga)

Aleksandra Čaka iela ir Rīgas maģistrālā iela, robeža starp Centra rajona Centra apkaimi un Latgales priekšpilsētas Avotu ielas (Avotu) un Grīziņkalna apkaimēm. Aleksandra Čaka iela ir Marijas ielas turpinājums no krustojuma ar Avotu un Blaumaņa ielu un beidzas uz Zemitānu pārvada pār Rīgas—Lugažu dzelzceļa līniju. Ielas kopējais garums ir 2744 metri un tā lielāko posmu, līdz Ērgļu ielai, sastāv no trim neatdalītām braukšanas joslām.

Nosaukumi 
Sākotnēji iela saukta par Jauno ielu. 1860. gadā jaunierīkotam ielas posmam no tagadējā Raiņa bulvāra līdz Elizabetes ielai piešķīra nosaukumu Marijas iela, Krievijas imperatora Aleksandra II sievas Marijas Aleksandrovnas vārdā (, ). 1885. gadā arī pārējo Jauno ielu apvienoja ar Marijas ielu. Pēc Latvijas vācu okupācijas no 1941. līdz 1944. gadam to sauca par Pleskavas ielu (), bet 1950. gadā pārdēvēja par Suvorova ielu (), krievu karavadoņa, ģenerālisimusa Aleksandra Suvorova vārdā. 1989. gadā ielu atkal sadalīja divās daļās, saglabājot vienotu numerāciju. Posmam no Stacijas laukuma līdz krustojumam ar Blaumaņa/Avotu ielu atjaunoja Marijas ielas nosaukumu, bet tālākajam posmam piešķīra nosaukumu Aleksandra Čaka iela, par godu dzejniekam Aleksandram Čakam, kuram Ziedoņdārzā uzstādīja pieminekli.

Ielas raksturojums 
Aleksandra Čaka iela ir 2040 metrus gara asfaltēta iela Centra, Avotu ielas un Grīziņkalna apkaimēs. Tā sākas Marijas, Avotu un Blaumaņa ielas krustojumā (ir Marijas ielas turpinājums) un virzās ziemeļaustrumu virzienā prom no pilsētas centra. Aleksandra Čaka iela krustojas ar Lāčplēša, Ģertrūdes, Stabu, Bruņinieku, Matīsa ielām. Ziedoņdārza un Rīgas 6. vidusskolas tuvumā ielai ir savienojums ar Artilērijas ielu. Ielai virzoties tālāk, tā savienojas arī ar Tallinas, Laboratorijas, Ērgļu ielām. Posmā no Ērgļu ielas līdz Zemitānu pārvadam Aleksandra Čaka iela sastāv no atdalītām braukšanas joslām. Vēl ielai ir savienojumi ar Alauksta, Terēzes, Pērnavas ielām, kā arī īsi pirms Zemitānu pārvada — ar Sapieru ielu. Zemitānu pārvada tuvumā atrodas a/s "Latvijas balzams" ražošanas ēkas. Aleksandra Čaka iela beidzas pie Zemitānu pārvada pār Rīgas—Lugažu dzelzceļa līniju, Zemitānu dzelzceļa pārvads to savieno ar Ieriķu ielu.

Galerija

Ielu savienojumi 

Aleksandra Čaka iela ir savienota ar šādām ielām:
 Marijas iela/Avotu iela/Blaumaņa iela
 Lāčplēša iela
 Ģertrūdes iela
 Stabu iela
 Bruņinieku iela
 Matīsa iela
 Artilērijas iela
 Tallinas iela
 Laboratorijas iela ("T" veida krustojums)
 Ērgļu iela ("T" veida krustojums)
 Alauksta iela ("T" veida krustojums)
 Terēzes iela ("T" veida krustojums)
 Pērnavas iela
 Sapieru iela ("T" veida krustojums)
 Ieriķu iela (ielas turpinājums)

Objekti 
 Aleksandra Čaka ielā 42 atradās Rīgas nedzirdīgo bērnu internātpamatskola, tagad vēsturiskajā skolas ēkā mīt SIA "Rīgas namu pārvaldnieks".
 Aleksandra Čaka ielai pieguļ Ziedoņdārzs.
 Aleksandra Čaka ielā 102 atrodas Rīgas 6. vidusskola.
 Aleksandra Čaka ielai pieguļ Centra sporta kvartāls (bijušā LU stadiona teritorijā)
 Aleksandra Čaka ielā 135 atrodas Svētās Trīsvienības katedrāle (ieeja no Krišjāņa Barona ielas)
 Aleksandra Čaka ielā 139 atradās Rīgas 24. pamatskola.
 Aleksandra Čaka ielā 160 atrodas a/s "Latvijas balzams" ražošanas ēkas.

Sabiedriskais transports 

Pa Aleksandra Čaka ielu kursē vairāki autobusu un trolejbusu maršruti.
 13. maršruta autobusi kursē ielas posmā no Marijas, Avotu un Blaumaņa ielas krustojuma līdz Stabu ielai
 20. maršruta autobusi virzienā uz Pļavnieku kapiem kursē ielas posmā no Stabu ielas līdz Matīsa ielai, bet virzienā uz Pētersalas ielu — no Matīsa ielas līdz Bruņinieku ielai.
 47. maršruta autobusi kursē ielas posmā no Marijas, Avotu un Blaumaņa ielas krustojuma līdz Pērnavas ielai.
 49. maršruta autobusi kursē ielas posmā no Zemitānu pārvada līdz Pērnavas ielai.
 11. maršruta trolejbusi virzienā uz Centrālo staciju kursē ielas posmā no Matīsa ielas līdz Marijas, Avotu un Blaumaņa ielas krustojumam, bet virzienā uz Ieriķu ielu — no Marijas, Avotu un Blaumaņa ielas krustojuma līdz Stabu ielai.
 18. un 23. maršruta trolejbusi kursē visas Aleksandra Čaka ielas garumā (no Marijas, Avotu un Blaumaņa ielas krustojuma līdz Zemitānu pārvadam).
 22. maršruta trolejbusi virzienā uz Ernesta Birznieka—Upīša ielu kursē ielas posmā no Stabu ielas līdz Marijas, Avotu un Blaumaņa ielas krustojumam, savukārt, virzienā uz Pļavniekiem trolejbusi pa Aleksandra Čaka ielu nekursē.
 35. maršruta trolejbusi kursē visas Aleksandra Čaka ielas garumā (no Marijas, Avotu un Blaumaņa ielas krustojuma līdz Zemitānu pārvadam).

Agrākā tramvaja līnija 
1885. gadā pa ielu atklāja zirgu tramvaja, no 1901. gada elektriskā tramvaja līniju. Tramvaja līnija veda līdz Stabu ielai, tālāk tā turpinājās pa Avotu un tagadējo Jāņa Asara ielu līdz Grīziņkalnam. Likvidēta 1960. gadu vidū.

Skatīt arī 
 Centra rajons
 Centrs
 Latgales priekšpilsēta
 Avotu iela (apkaime)
 Grīziņkalns

Atsauces

Ārējās saites 
 Grīziņkalna ielas portālā Cita Rīga

Ielas Rīgas centrā
Ielas Avotos
Ielas Grīziņkalnā